paragraph_text: Prema hinduističkoj mitologiji, Yayāti (sanskrt ययाति) bio je drevni kralj te sin kralja Nahushe i božice Ashokasundari, kćeri boga Šive i njegove žene Parvati. Od njega su potekli mnogi indijski vladari. Yayati je imao petoricu polubraće, imenâ Yati, Samyati, Ayati, Viyati i Kriti – njih je rodila Viraja. Yayati je pokorio cijeli svijet te je postao Chakravarti Samrat — „car svijeta”.